CELEX: C2007/170/02
Language: da
Date: 2007-07-21 00:00:00
Title: Sag C-156/04: Domstolens dom (Første Afdeling) af 7. juni 2007 — Kommissionen for De Europæiske Fællesskaber mod Den Hellenske Republik (Traktatbrud — direktiv 83/182/EØF — midlertidig indførsel af transportmidler — afgiftsfritagelser — sædvanligt opholdssted i en medlemsstat)

21.7.2007   
            
            
               DA
            
            
               Den Europæiske Unions Tidende
            
            
               C 170/2
            
         Domstolens dom (Første Afdeling) af 7. juni 2007 — Kommissionen for De Europæiske Fællesskaber mod Den Hellenske Republik
   (Sag C-156/04) (1)
   
   (Traktatbrud - direktiv 83/182/EØF - midlertidig indførsel af transportmidler - afgiftsfritagelser - sædvanligt opholdssted i en medlemsstat)
   (2007/C 170/02)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia og D. Triantafyllou, som befuldmægtigede)
   
      Sagsøgt: Den Hellenske Republik (ved P. Mylonopoulos og I. Pouli, som befuldmægtigede)
   Sagens genstand
   Traktatbrud — tilsidesættelse af artikel 90 EF og Rådets direktiv 83/182/EØF af 28. marts 1983 om afgiftsfritagelse inden for Fællesskabet ved midlertidig indførsel af visse transportmidler (EFT L 105, s 59) — midlertidig anvendelse på græsk område af køretøjer indregistreret i en anden medlemsstat — anvendelse af afgiftsbestemmelser, der finder anvendelse på køretøjer fra tredjelande
   Konklusion
   
               1)
            
            
               Den Hellenske Republik har tilsidesat sine forpligtelser i henhold til Rådets direktiv 83/182/EØF af 28. marts 1983 om afgiftsfritagelse inden for Fællesskabet ved midlertidig indførsel af visse transportmidler, idet den:
               
                           —
                        
                        
                           i artikel 18, A, stk. 1, i lov nr. 2682/1999 har fastsat, at såfremt en person med sædvanligt opholdssted i Grækenland ejer eller anvender et køretøj i Grækenland, der er indregistreret i en anden medlemsstat, indledes den strafforfølgning, der normalt er foreskrevet, ikke, såfremt den pågældende person betaler den pålagte registreringsafgift og samtidig undlader at gøre brug af de i national ret fastsatte retsmidler mod pålæggelse af nævnte afgift, og
                        
                     
                           —
                        
                        
                           i samme lovs artikel 18, C, stk. 1, har fastsat, at der ved pålæggelse af bøder desuden sker midlertidig tilbageholdelse af køretøjerne, som først frigives efter betaling af de skyldige bøder og eventuelle andre afgifter.
                        
                     
         
               2)
            
            
               I øvrigt frifindes Den Hellenske Republik.
            
         
               3)
            
            
               Kommissionen for De Europæiske Fællesskaber og Den Hellenske Republik bærer hver deres egne omkostninger.
            
         
      (1)  EUT C 106 af 30.4.2004.